MESTSKÁ ČASŤ BRATISLAVA-NOVÉ MESTO

Materiál na rokovanie
Miestneho zastupiteľstva
dňa 8. novembra 2016

Všeobecne záväzné nariadenie mestskej časti
Bratislava-Nové Mesto
č. .../2016,
ktorým sa určuje výška dotácie na prevádzku a mzdy na dieťa 
v materskej škole a žiaka v školských zariadeniach, 
zriadených mestskou časťou Bratislava-Nové Mesto

        

Predkladá:                                   				Materiál obsahuje:
Ing. Mgr. Ľubomír Baník					1. Návrh uznesenia
prednosta                                    				2. Dôvodovú správu
                                            					3. Návrh VZN
                                                                                                4. Príloha č. 1    

Spracoval:                                   	
Mgr. Vladimír Novák 						
vedúci oddelenia školstva 

                           
november 2016

Návrh uznesenia 

                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                               
Miestne zastupiteľstvo

a) schvaľuje

Všeobecne záväzné nariadenie mestskej časti
Bratislava-Nové Mesto
č. .../2016,

ktorým  sa  určuje  výška  dotácie  na  prevádzku a mzdy  na  dieťa v materskej  škole a žiaka v školských zariadeniach zriadených mestskou časťou   Bratislava-Nové Mesto,

b) ukladá  

riaditeľom škôl použiť finančné prostriedky na platy učiteľov v materských  školách, vychovávateľov v školských kluboch detí a nepedagogickým zamestnancom škôl.

- bez pripomienok
- s pripomienkami

Dôvodová správa

V zmysle § 4 ods. 3 písm. h/ a § 6 ods. 1 zákona SNR č. 369/1990 Zb. o obecnom zriadení v znení neskorších predpisov, § 7a ods. 2 písm. g/ a § 15 ods. 2 písm. a/ zákona SNR           č. 377/1990 Zb. o hlavnom meste Slovenskej republiky Bratislave v znení neskorších predpisov a § 6 ods. 12 písm. d/ zákona č. 596/2003 Z. z. o štátnej správe v školstve a školskej samospráve a doplnení niektorých zákonov v znení neskorších predpisov. 

Miestna rada na zasadnutí dňa 25. októbra 2016 odporučila miestnemu zastupiteľstvu prijať jeden z dvoch variantov.

Variant 1:
V novom všeobecne záväznom nariadení sa upravuje dotácia na dieťa a žiaka na rok 2017 nasledovne:

v materskej škole na     1 480,- € (v roku 2016 to bolo 1 420,- €) - 1126 detí
v školskom klube detí      335,- € (v roku 2016 to bolo 330,- €)    - 1352 žiakov
v školskej jedálni	     185,- € (v roku 2016 to bolo 170,- €)    - 3830 stravníkov

V školskom roku 2016/2017 nastúpilo do materských škôl 1126 detí, čo je o 33 detí menej, ako v predchádzajúcom školskom roku. Náklady by predstavovali sumu vo výške 1 666 480,- €.  
Do školských klubov detí sa prihlásilo 1352 žiakov, čo je v porovnaní s predchádzajúcim rokom o 52 žiakov menej. Náklady by predstavovali sumu vo výške 452 920,- €.
V školských jedálňach máme v školskom roku 2016/2017 prihlásených 3830 stravníkov, čo je v porovnaní s predchádzajúcim rokom o 66 stravníkov viac. Náklady by predstavovali sumu vo výške 708 550,- €. Predpokladané celkové náklady MČ  BANM budú vo výške 2 827 950,- €.

Variant 2:
V novom všeobecne záväznom nariadení sa upravuje dotácia na dieťa a žiaka na rok 2017 nasledovne:

v materskej škole na     1 600,- € (v roku 2016 to bolo 1 420,- €) - 1126 detí
v školskom klube detí     400,- € (v roku 2016 to bolo 330,- €)    - 1352 žiakov
v školskej jedálni	    250,- € (v roku 2016 to bolo 170,- €)    - 3830 stravníkov

V školskom roku 2016/2017 nastúpilo do materských škôl 1126 detí, čo je o 33 detí menej, ako v predchádzajúcom školskom roku. Náklady by predstavovali sumu vo výške               1 801 600,- €.  
Do školských klubov detí sa prihlásilo 1352 žiakov, čo je v porovnaní s predchádzajúcim rokom o 52 žiakov menej. Náklady by predstavovali sumu vo výške 540 800,- €.
V školských jedálňach máme v školskom roku 2016/2017 prihlásených 3830 stravníkov, čo je v porovnaní s predchádzajúcim rokom o 66 stravníkov viac. Náklady by predstavovali sumu vo výške 957 500,- €. Predpokladané celkové náklady MČ  BANM budú vo výške 3 299 900,- €.

Predloženým všeobecne záväzným nariadením sa zároveň zrušuje Všeobecne záväzné nariadenie č. 9/2015 zo dňa 15. decembra 2015.
MESTSKÁ ČASŤ BRATISLAVA-NOVÉ MESTO

Všeobecne záväzné nariadenie 
mestskej časti Bratislava-Nové Mesto
č. .../2016,
zo dňa 8. novembra 2016,
ktorým sa určuje výška dotácie na prevádzku a mzdy na dieťa 
v materskej škole a žiaka v školských zariadeniach, 
zriadených mestskou časťou Bratislava-Nové Mesto

Miestne zastupiteľstvo mestskej časti Bratislava-Nové Mesto, v zmysle § 4 ods. 3 písm.      h/ a § 6 ods. 1 zákona SNR č. 369/1990 Zb. o obecnom zriadení v znení neskorších predpisov, § 7a ods. 2 písm. g/ a § 15 ods. 2 písm. a/ zákona SNR č. 377/1990                   Zb. o hlavnom meste Slovenskej republiky Bratislave v znení neskorších predpisov              a § 6 ods. 12 písm. c, e, h/ zákona č. 596/2003 Z. z. o štátnej správe v školstve a školskej samospráve a doplnení niektorých zákonov v znení neskorších predpisov, sa uznieslo         na tomto všeobecne záväznom nariadení (ďalej v texte len „VZN“):

§ 1
Predmet úpravy

VZN mestskej časti Bratislava-Nové Mesto určuje pre kalendárny rok 2017 výšku a účel dotácie na prevádzku a mzdy na dieťa v materskej škole a žiaka v školských zariadeniach, zriadených mestskou časťou Bratislava-Nové Mesto a so sídlom na území mestskej časti Bratislava-Nové Mesto, ktoré sú na základe rozhodnutia Ministerstva školstva Slovenskej republiky zaradené do Siete škôl a školských zariadení Slovenskej republiky (ďalej v texte len „dieťa v materskej škole a žiak v školských zariadeniach“).

§ 2
Príjemca dotácie

(1) Príjemcom dotácie, podľa tohto nariadenia, je základná škola s materskou školou s právnou subjektivitou, v zriaďovateľskej pôsobnosti mestskej časti Bratislava-Nové Mesto.

(2) Počet detí materských škôl a žiakov školských zariadení pre výpočet dotácie                   na kalendárny rok 2017 vychádza z Výkazu číslo 40-01, podľa stavu k 15. septembru 2016.
§ 3
Výška a účel dotácie

(1) Výška dotácie na príslušný kalendárny rok na prevádzku a mzdy na dieťa v materskej škole a žiaka v školských zariadeniach, v zriaďovateľskej pôsobnosti mestskej časti Bratislava-Nové Mesto, je určená v prílohe č. 1. 

(2) Príjemca dotácie, podľa § 2, je oprávnený použiť dotáciu len na úhrady mzdových a prevádzkových nákladov materských škôl a školských zariadení a pri ich použití zabezpečiť hospodárnosť, efektívnosť a účinnosť ich použitia.

(3) V prípade, že dotácia nebude vyčerpaná do 31. decembra kalendárneho roka 2017,          je príjemca povinný nevyčerpanú časť dotácie vrátiť na účet mestskej časti Bratislava-Nové Mesto, a to do 31. decembra 2017.

§ 4
Termín a spôsob poskytnutia dotácie

Mestská časť Bratislava-Nové Mesto poskytne príjemcovi, podľa § 2, dotáciu mesačne,       a to vo výške jednej dvanástiny z dotácie na kalendárny rok 2017 do 10. dňa príslušného mesiaca.

§ 5
Zrušovacie ustanovenie

Zrušuje sa Všeobecne záväzné nariadenie č. 9/2015, ktorým sa určuje výška dotácie na prevádzku a mzdy na dieťa v materskej škole a žiaka v školských zariadeniach, zriadených mestskou časťou Bratislava-Nové Mesto.

§ 6
Záverečné ustanovenia

(1) VZN bolo schválené Miestnym zastupiteľstvom mestskej časti Bratislava-Nové Mesto dňa 8. novembra 2016, Uznesením č. .../2016 a účinnosť nadobúda dňom 1. január 2017.

							                  Mgr. Rudolf Kusý
							                          starosta
mestskej časti Bratislava-Nové Mesto

Bratislava 8. november  2016
Príloha č. 1

k Všeobecne záväznému nariadeniu mestskej časti Bratislava-Nové Mesto č. .../2016, ktorým sa určuje výška dotácie na prevádzku a mzdy na dieťa v materskej škole                    a žiaka v školských zariadeniach, zriadených mestskou časťou Bratislava-Nové Mesto.

Dotácia na rok 2017 na prevádzku a mzdy na dieťa v materskej škole a žiaka                v školských zariadeniach v zriaďovateľskej pôsobnosti mestskej časti Bratislava-Nové Mesto:

Variant 1:

A. Na kalendárny rok 2017 sa určuje ročná dotácia na prevádzku a mzdy na dieťa v materskej škole vo výške 1 480,- €.

B. Na kalendárny rok 2017 sa určuje ročná dotácia na prevádzku a mzdy na žiaka                 v školských zariadeniach:

a/ školský klub detí            335,- €
b/ školská jedáleň	             185,- €

Variant 2:

A. Na kalendárny rok 2017 sa určuje ročná dotácia na prevádzku a mzdy na dieťa v materskej škole vo výške 1 600,- €.

B. Na kalendárny rok 2017 sa určuje ročná dotácia na prevádzku a mzdy na žiaka                 v školských zariadeniach:

a/ školský klub detí            400,- €
b/ školská jedáleň		 250,- €